CELEX: 32014R1311
Language: el
Date: 2014-12-10 00:00:00
Title: Κανονισμός (ΕΕ) αριθ. 1311/2014 της Επιτροπής, της 10ης Δεκεμβρίου 2014 , για την τροποποίηση του κανονισμού (ΕΚ) αριθ. 976/2009 όσον αφορά τον ορισμό του στοιχείου μεταδεδομένων INSPIRE

11.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 354/6
            
         ΚΑΝΟΝΙΣΜΌΣ (ΕΕ) αριθ. 1311/2014 ΤΗΣ ΕΠΙΤΡΟΠΉΣ
   της 10ης Δεκεμβρίου 2014
   για την τροποποίηση του κανονισμού (ΕΚ) αριθ. 976/2009 όσον αφορά τον ορισμό του στοιχείου μεταδεδομένων INSPIRE
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2007/2/ΕΚ του Ευρωπαϊκού Κοινοβουλίου και του Συμβουλίου, της 14ης Μαρτίου 2007, για τη δημιουργία υποδομής χωρικών πληροφοριών στην Ευρωπαϊκή Κοινότητα (INSPIRE) (1), και ιδίως το άρθρο 7 παράγραφος 1,
   Εκτιμώντας τα ακόλουθα:
   
               (1)
            
            
               Ο κανονισμός (ΕΚ) αριθ. 976/2009 της Επιτροπής (2) θεσπίζει τους κανόνες υλοποίησης για όλες τις δικτυακές υπηρεσίες, εκτός από τις υπηρεσίες οι οποίες καθιστούν δυνατή την επίκληση υπηρεσιών δεδομένων.
            
         
               (2)
            
            
               Η διαλειτουργικότητα των υπηρεσιών χωρικών δεδομένων χαρακτηρίζεται από την ικανότητα να κοινοποιούν, να εκτελούν ή να μεταφέρουν δεδομένα μεταξύ τους. Προαπαιτούμενο για την επίκληση της ικανότητας των υπηρεσιών χωρικών δεδομένων είναι η δυνατότητα πρόσβασης στις σχετικές πληροφορίες. Τα κράτη μέλη, μέσω των υπηρεσιών εξεύρεσης που θεσπίστηκαν με την οδηγία 2007/2/ΕΚ και των κανόνων εφαρμογής του κανονισμού (ΕΚ) αριθ. 976/2009, καθιστούν διαθέσιμα τα στοιχεία μεταδεδομένων που καθορίζονται στον κανονισμό (ΕΚ) αριθ. 1205/2008 της Επιτροπής (3). Οι κανόνες εφαρμογής για τις υπηρεσίες χωρικών δεδομένων στον κανονισμό (ΕΕ) αριθ. 1089/2010 της Επιτροπής (4) θεσπίζουν νέα στοιχεία μεταδεδομένων για τις υπηρεσίες χωρικών δεδομένων, κατά συνέπεια ο ορισμός του στοιχείου μεταδεδομένων στον κανονισμό (ΕΚ) αριθ. 976/2009 πρέπει να επικαιροποιηθεί ώστε να καταστεί δυνατή η εξεύρεση και διαθεσιμότητα των νέων στοιχείων μεταδεδομένων στις υπηρεσίες εξεύρεσης των κρατών μελών.
            
         
               (3)
            
            
               Επομένως, ο κανονισμός (ΕΚ) αριθ. 976/2009 πρέπει να τροποποιηθεί αναλόγως.
            
         
               (4)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που συστάθηκε βάσει του άρθρου 22 της οδηγίας 2007/2/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 2 του κανονισμού (ΕΚ) αριθ. 976/2009, το σημείο 7 αντικαθίσταται από το ακόλουθο κείμενο:
   
      
                  «7.
               
               
                  ως “στοιχείο μεταδεδομένων Inspire” νοείται ένα στοιχείο μεταδεδομένων σύμφωνα με το μέρος Β του παραρτήματος του κανονισμού (ΕΚ) αριθ. 1205/2008 ή το μέρος Β του παραρτήματος V, το μέρος Β του παραρτήματος VI και το μέρος B του παραρτήματος VII του κανονισμού (ΕΕ) αριθ. 1089/2010 της Επιτροπής (5)·
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 10 Δεκεμβρίου 2014.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 108 της 25.4.2007, σ. 1.
   
      (2)  Κανονισμός (ΕΚ) αριθ. 976/2009 της Επιτροπής, της 19ης Οκτωβρίου 2009, για την υλοποίηση της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τις δικτυακές υπηρεσίες (ΕΕ L 274 της 20.10.2009, σ. 9).
   
      (3)  Κανονισμός (ΕΚ) αριθ. 1205/2008 της Επιτροπής, της 3ης Δεκεμβρίου 2008, για εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τα μεταδεδομένα (ΕΕ L 326 της 4.12.2008, σ. 12).
   
      (4)  Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).
   
      (5)  Κανονισμός (ΕΕ) αριθ. 1089/2010 της Επιτροπής, της 23ης Νοεμβρίου 2010, σχετικά με την εφαρμογή της οδηγίας 2007/2/ΕΚ του Ευρωπαϊκού Κοινοβουλίου και του Συμβουλίου όσον αφορά τη διαλειτουργικότητα των συνόλων και των υπηρεσιών χωρικών δεδομένων (ΕΕ L 323 της 8.12.2010, σ. 11).»